Специјална болница за психијатријске болести

„СВЕТИ ВРАЧЕВИ“

Нови Кнежевац

Број: 02-735/11

Датум: 29.11.2019.

На основу члана члана 109. став 1. Закона о јавним набавкама (''Сл. гласник РС'' бр. 124/12, 14/2015 i 68/2015), в.д. директора Специјалне болнице за психијатријске болести „Свети Врачеви“ из Новог Кнежевца, након пријема извештаја о стручној оцени понуда, сачињеног од стране комисије за јавну набавку, бр. 02-735/9, од 29.11.2019. године, дана 29.11.2019. године, доноси:

ОДЛУКУ О ОБУСТАВИ ПОСТУПКА

У ЈАВНОЈ НАБАВЦИ БР. 11/2019

- Материјал за радну терапију за 2020. годину-

/по партији бр. 2 – цигарете, штампа и кафа/

ОБУСТАВЉА СЕ поступак јавне набавке мале вредности у јавној набавци број ЈН 11/2019 Материјал за радну терапију за 2020. годину, **по партији бр. 2 – цигарете, штампа и кафа**, на основу чл. 109. став 1. Закона о јавним набавкама, јер нису испуњени услови за доделу уговора, пошто није пристигла ниједна понуда..

Поступак јавне набавке по партији број 2 – цигарете, штампа и кафа ће се поновити кад се за то стекну законски услови.

О б р а з л о ж е њ е

Наручилац је 19.11.2019. године донео одлуку о покретању поступка јавне набавке мале вредности бр. 11/2019, за јавну набавку добара – Материјал за радну терапију за 2020. годину.

Јавна набавка је формирана по партијама, у две партије, а ова одлука се односи на партију број 2 – цигарете, штампа и кафа.

Спроведен је поступак јавне набавке мале вредности, сходно одредбама Закона о јавним набавкама.

Подаци о јавној набавци:

**Партија 2 – цигарете, штампа и кафа**, процењена вредност без ПДВ-а је 1.238.712,00 динара, а са ПДВ-ом 1.483.000,00 динара.

Критеријум за рангирање понуда, избор најповољније понуде и доделу уговора, предвиђен конкурсном документацијом, је најнижа понуђена цена.

За ову партију није пристигла ниједна понуда.

Комисија за јавну набавку је сачинила и директору доставила извештај о стручној оцени понуда, у ком је, између осталог, наведено следеће:

За ову партију није пристигла ниједна понуда, па комисија предлаже директору да се, на основу чл. 109. став 1. Закона о јавним набавкама, донесе одлука о обустави поступка јер нису испуњени услови за доделу уговора, пошто за ову партију није пристигла ниједна понуда. Комисија предлаже да се поступак за ову партију понови чим се за то стекну услови.

Након пријема извештаја о стручној оцени понуда, в.д. директора је размотрио целокупне списе предмета, па је нашао да су предлози комисије за јавну набавку основани, стога је одлучено као у изреци.

Поука о правном леку:

Против ове одлуке може се поднети захтев за заштиту права у року од 5 дана од дана објаве исте на Порталу јавних набавки.

Захтев за заштиту права подноси се Наручиоцу, а копија се истовремено доставља Републичкој комисији.

Захтев за заштиту права има правно дејство регулисано чланом 150. ЗЈН.

Уз поднети захтев за заштиту права понуђач је у обавези да достави примерак доказа о уплати таксе у складу са чл. 156. ст. 1. тачка 1. ЗЈН, у износу од 60.000,00 динара.

Као доказ о уплати таксе, у смислу члана 151. ст. 1. тачка 6) ЗЈН прихватиће се Потврда о извршеној уплати таксе из члана 156. ЗЈН. Потврда треба да садржи следеће елемнте: да буде издата од стране банке и да садржи печат банке; да представља доказ о извршеној уплати таксе, што значи да потврда мора да садржи податак да је налог за уплату таксе, односно налог за пренос средстава реализован, као и датум извршења налога. Уплату извршити на број жиро рачуна: 840-30678845-06 са шифром плаћања: 153 или 253; позив на број су подаци о броју или ознаци јавне набавке поводом које се подноси захтев за заштиту права; а сврха уплате је: ЗЗП; назив наручиоца; број или ознака јавне набавке поводом које се подноси захтев за заштиту права. Као корисник наводи се: буџет Републике Србије. Код уплатиоца таксе наводи се: назив уплатиоца, односно назив подносиоца захтева за заштиту права за којег је извршена уплата таксе. Потврда треба да садржи и потпис овлашћеног лица банке, у којој је извршен пренос средстава или уплата.

В. Д. Директора

Миловановић др Јован, психијатар